Xi'an

Xi'an ye una ciudá de la República Popular China, capital de la provincia de Shaanxi. Asitiada na llanada de Guanzhong, nel noroeste del país, tien l'estatus alministrativu de ciudá-subprovincia y ye una de les ciudaes más antigües de China, la capital de prefectura más antigua y una de les cuatro Capitales Históriques de China, una y bones foi capital del país nos periodos de gobiernu de delles de les más importantes dinastíes de la historia china: Zhou occidental, Qin, Han occidental, Sui y Tang. Xi'an ye'l puntu d'aniciu de la Ruta de la Seda y el llugar nel que s'atopa l'exércitu de Guerreros de terracota del emperador Qin Shi Huang.

De magar 1969, nel contestu del espoxigue económicu de la China interior, especialmente nes rexones central y noroccidental, la ciudá tien convirtióse nún importante centru cultural, industrial y educativu, con instalaciones venceyaes a la investigación, la seguridá nacional y la esploración espacial. La ciudá administra, na so condición de ciudá-subprovincia, 9 distritos y 4 condaos. En 2018 tenía una población de 12.005.600 habitantes, con un total de 12.900.000 nel áre metropolitana Xi'an–Xianyang. Ye la ciudá más poblada de la China del Noroeste y una, xunto a Chongqing y Chengdu, de les trés más poblaes de China occidental. En 2012 fue calificada, nun analís de la revista The Economist, como una de les trece megalópolis emerxentes de China.

 Referencies 

 Enllaces esternos 

Páxina web oficial del gobiernu de la ciudá 

Categoría:Llocalidaes de China